Prof. Ing. **Mária Bieliková** PhD. (\* 21. august 1966, Ilava) je slovenská informatička a vysokoškolská pedagogička. V decembri 2015 sa stala dekankou Fakulty informatiky a informačných technológií Slovenskej technickej univerzity v Bratislave. V januári 2020 jej nástupca vo funkcii dekana profesor Ivan Kotuliak jej dal výpoveď. Odišla a založila Kempelenov inštitút inteligentných technológií.

Je držiteľka titulu IT Osobnosť roka 2016. Iniciovala viacero aktivít pre zvýšenia zapojenia žien do oblasti IT.

Vzdelanie a kariéra
-------------------

V rokoch 1984 – 1989 študovala na Elektrotechnickej fakulte Slovenskej vysokej školy technickej v Bratislave (dnes Elektrotechnická fakulta Slovenskej technickej univerzity - STU), kde získala titul Ing. V 1991 – 1995 na rovnakej fakulte získala titul PhD. V rokoch 1992 – 1993 pôsobila na The University of Sheffield.

Od absolvovania štúdií pôsobila na svojej domovskej fakulte. Najprv ako asistent, potom (2001 – 2003) ako prodekanka. V roku 2005 sa stala jednou z najmladších profesoriek na Slovensku a v decembri 2015 dekankou (v poradí len treťou ženou na STU v tejto funkcii).

13 rokov bola členkou výkonnej rady Slovenskej spoločnosti pre informatiku. Bola členkou akreditačnej komisie vlády.

Vedecká činnosť
---------------

Vo výskume sa zaoberá skúmaním správania sa človeka v interakcii s počítačom, resp. softvérovými aplikáciami, či službami v prostredí Internetu a webu. Vedie Výskumné centrum používateľského zážitku a interakcie, na fakulte zriadila Centrum priemyselného výskumu, vedie úspešnú výskumnú skupinu PeWe (Personalized Web). Je členkou správnej rady Výskumného centra Európskej komisie, členkou viacerých profesijných organizácií, vedeckých a odborných výborov, redakčnej rady viacerých prestížnych vedeckých časopisov ako sú:

* User Modeling and User-Adapted Interaction
* New Review of Hypermedia and Multimedia
* Journal of Web Engineering
* Information Sciences and Technologies, Bulletin of the ACM Slovakia

Momentálne pracuje v programovom alebo riadiacom výbore 17 medzinárodných konferencií a ďalších 6 národných konferenciách a workshopoch.

V roku 2019 zakladala Slovenské centrum pre výskum umelej inteligencie (Slovak.AI),

Pedagogická činnosť
-------------------

Viedla množstvo diplomových a doktorandských prác. Jej nadšenie internetom a webom, zahŕňa aj vyhľadávanie a podpora mladých talentovaných študentov a výskumných pracovníkov. Študenti a mladí kolegovia pod jej vedením dosahovali výnimočné výsledky. Je priekopníčkou vo vyučovaní pomocou projektov (súťaž o najlepší tím).

Medzi najvýznamnejšie patrí úspech v roku 2006 v súťaži IEEE Computer Society Internationals Design Competition (Svetové finále 3x vo Washington, D.C.), Imagine Cup (svetové finále 3x v Soule, Paríži a Káhire) a ACM Súťaž študentských výskumov (2. miesto v Grand Finals v San Franciscu). Je tiež aktívna pri posudzovaní rôznych IT súťaží ako rozhodca vo svetových finále.

Ocenenia
--------

Získala viaceré ocenenia za vedecký prínos a spoluprácu či zapájanie študentov do výskumu. Za mimoriadne medzinárodne uznané výsledky vo výskume programových a informačných systémov pre personalizovaný sociálny web a zapájanie mladých talentovaných informatikov do výskumu získala ocenenie Osobnosť vedy a techniky 2010.  V októbri zvíťazila v kategórii IT osobnosť roka 2016, ktorú každoročne udeľuje neformálne združenie slovenských žurnalistov a členov profesijných združení v oblasti informačných technológií a telekomunikácií.

Dielo
-----

* Funkcionálne a logické programovanie, 1997
* Ako úspešne vyriešiť projekt, 2000
* Adjunct Publication of the 25th Conference on User Modeling, Adaptation and Personalization, 2017
* Softvérové inžinierstvo: princípy a manažment, 2000
* Proceedings of the 25th Conference on User Modeling, Adaptation and Personalization, 2017
* SOFSEM 2005: Theory and Practice of Computer Science: 31st Conference on Current Trends in Theory and Practice of Computer Science, Liptovský Ján, Slovakia, January 22-28, 2005, Proceedings, 2005
* Biopolarita etického a estetického v próze Hermanna Hesseho so zreteľom na filozofické kategórie Sörena Kierkegaarda: (štúdia v rámci projektu VEGA), 2002
* Tímová práca, 2004
* Štúdie vybraných tém softvérového inžinierstva: pokročilé metódy navrhovania programových systémov : pokročilé metódy získavania, vyhľadávania, reprezentácie a prezentácie informácií, 2006

a ďalšie publikácie s celkovým h-indexom 18.

Kauza
-----

V januári 2020 jej nástupca vo funkcii dekana profesor Ivan Kotuliak jej dal výpoveď. Medializovaným dôvodom bolo porušenie pracovnej disciplíny v súvislosti s nezaplatením odvodov za vyplatené odmeny študentom. Následne vznikla petícia, ktorá žiadala zrušenie výpovede. Bieliková mala podporu aj z Česka. Bieliková z fakulty v januári 2020 odišla ale nevzdala sa.

Referencie
----------

1. 1 2 3 4   *Mária Bieliková – Osobnosť roka v oblasti informačných technológií* [online]. Bratislava: Centrum vedecko-technických informácií SR, [cit. 2020-01-14]. Dostupné online.
2. 1 2   *Mária Bieliková (linkedin)* [online]. [Cit. 2020-01-14]. Dostupné online.
3. ↑   *O nás* [online]. KInIT, [cit. 2022-02-01]. Dostupné online.
4. ↑  FOLENTOVÁ, Veronika. Profesorka Mária Bieliková: Ak by sa dievčatá hrali so stavebnicami, bolo by ich viac v IT. *dennikn.sk* (Bratislava: N Press), 2016-11-15. Dostupné online [cit. 2020-01-14]. ISSN 1339-844X.
5. 1 2 3   *Maria Bielikova - CV* [online]. ec.europa.eu, [cit. 2020-01-14]. Dostupné online. (po anglicky)
6. 1 2 3   *Mária Bieliková* [online]. fiit.stuba.sk, [cit. 2020-01-14]. Dostupné online. Archivované 2021-04-22 z originálu.
7. ↑   *Mária Bieliková > Teaching > Tímový projekt > TP Cup* [online]. fiit.stuba.sk, [cit. 2020-01-14]. Dostupné online.
8. ↑
9. ↑   *Maria Bielikova - Citácie služby Študovňa Google* [online]. scholar.google.com, [cit. 2020-01-14]. Dostupné online.
10. ↑   Napätie na FIIT rastie, bývalá dekanka Bieliková dostala výpoveď. *Aktuality.sk* (Bratislava: Ringier Axel Springer Slovakia), 2020-01-10. Dostupné online [cit. 2020-01-14].
11. ↑  CUPRIK, Roman; HANZELOVÁ, Zuzana Kovačič. Nový dekan informatiky STU Kotuliak vyhodil svoju predchodkyňu. *sme.sk* (Bratislava: Petit Press), 2020-01-09. Dostupné online [cit. 2020-01-14]. ISSN 1335-4418.
12. ↑  CUPRIK, Roman. Prepustená profesorka Bieliková má podporu aj z Čiech, dekan chce situáciu upokojiť. *sme.sk* (Bratislava: Petit Press), 2020-01-10. Dostupné online [cit. 2020-01-14]. ISSN 1335-4418.
13. ↑  TASR. M. Bieliková sa už na FIIT STU nevráti. *teraz.sk* (Bratislava: TASR), 2020-01-28. Dostupné online [cit. 2020-07-01].
14. ↑  TASR; HAJČÁKOVÁ, Daniela. Senát STU nevyslovil nedôveru dekanovi Kotuliakovi. *sme.sk* (Bratislava: Petit Press), 2020-06-29. Dostupné online [cit. 2020-07-01]. ISSN 1335-4418.
15. ↑  TASR. Rozhodovať o odvolaní dekana FIIT bude Akademický senát STU 13. júla. *teraz.sk* (Bratislava: TASR), 2020-06-30. Dostupné online [cit. 2020-07-01].

Externé odkazy
--------------

* osobný profil na stránke FIIT, STU Archivované 2021-04-22 na Wayback Machine

Autoritné údaje: * GND: 1220465755
* Google Scholar: wGB6dnEAAAAJ
* NK ČR: mzk2006343165
* ORCID: 0000-0003-4105-3494
* Scopus: 6603891237
* SNK: 208058
* VIAF: 181386475